આજનો પ્રેમ એ એન્ડ્રોઈડ જેવો થઈ ગયો છે, ક્યારે અપડેટ આવે તેનો ખ્યાલ જ ન રહે ! પ્રેમ પર ઘણું સાહિત્ય મળી રહે છે પણ પ્રેમ કઈ રીતે કરવો ? એવું કોઈ સાહિત્ય શોધવા જઈએ તો કદાચ ક્યારેય ના મળે ! પ્રેમ એ મોબાઈલ જેવો જ છે બધામાં જુદી જુદી સિસ્ટમ્સ હોય છે અને ક્યારેય એકબીજાની સિસ્ટમ્સને કોપી નથી મારી શકાતી અને જો કોઈ ફેક સિસ્ટમ લાવી અને એની સાથે કોપી મારવામાં આવે તો આખા ફોનની સિસ્ટમ ખરાબ થઈ શકે છે એવી જ રીતે પ્રેમમાં પણ કોઈની કોપી ન મારી શકાય એ તો નૈતિક અને નિખાલસ છે. પ્રેમમાં નિખાલસતા અને સરળતા હોય છે, સૌ પ્રથમ પ્રેમ એકબીજાના વિચારો અને વ્યવહારો (બીજા લોકો સાથેના સંબંધો)થી થાય છે અને ત્યાર બાદ શરીરની વાત આવે છે શરીરનું સુખ સૌએ ભોગવવું જ જોઈએ એમાં કંઈ ખોટું નથી પણ સાથે સમજદારી અને જવાબદારીનું પણ ભાન હોવું જરૂરી છે.